CELEX: 62007CN0524
Language: et
Date: 2007-11-26 00:00:00
Title: Kohtuasi C-524/07: 26. novembril 2007  esitatud hagi — Euroopa Ühenduste Komisjon versus Austria Vabariik

9.2.2008   
            
            
               ET
            
            
               Euroopa Liidu Teataja
            
            
               C 37/11
            
         26. novembril 2007 esitatud hagi — Euroopa Ühenduste Komisjon versus Austria Vabariik
   (Kohtuasi C-524/07)
   (2008/C 37/14)
   Kohtumenetluse keel: saksa
   Pooled
   
      Hageja: Euroopa Ühenduste Komisjon (esindaja: B. Schima)
   
      Kostja: Austria Vabariik
   Hageja nõuded
   
               —
            
            
               Kuna Austrias ei ole põhimõtteliselt lubatud võtta kasutusele imporditud sõidukeid, mis on eelnevalt teises liikmesriigis kasutusele võetud, aga mis ei vasta Austrias heitgaaside ja müra suhtes kehtestatud piirnormidele, kuigi identsed Austrias juba kasutuselevõetud sõidukid on uuel kasutusele võtmisel vastavatest nõuetest vabastatud, siis on Austria Vabariik rikkunud direktiivi EÜ artiklitest 28 ja 30 tulenevaid kohustusi;
            
         
               —
            
            
               mõista kohtukulud välja Austria Vabariigilt.
            
         Väited ja peamised argumendid
   EÜ artikli 28 kohaselt on kõik liikmesriikidevahelised koguselised impordipiirangud ja kõik samaväärse toimega meetmed keelatud. Seejuures on koguselise piiranguga meetmeks liikmesriikide samaväärse toimega mis tahes norm või meede, mis võib ühendusesisest kaubandust otseselt või kaudselt, tegelikult või potentsiaalselt takistada.
   Austria mootorsõidukiseaduse sätete kohaselt ei ole Austrias lubatud võtta kasutusele imporditud vanemaid kasutatud sõidukeid, mis on eelnevalt teises liikmesriigis kasutusele võetud, aga mis ei vasta Austrias heitgaaside ja müra suhtes kehtestatud piirnormidele, kuigi samas riigis on identsed sõidukid uuel kasutusele võtmisel vastavatest nõuetest vabastatud. Seega on Austria Vabariik rikkunud direktiivi EÜ artiklitest 28 ja 30 tulenevaid kohustusi.
   Siseriiklik õigusnorm, mis seab varem teises liikmesriigis kasutusele võetud mootorsõidukite riigis esmakordse kasutuselevõtu tingimuseks müra ja heitgaasi sellistest piirnormidest kinnipidamise, mis on rangem ühenduse kohaldamisele kuuluvast teisesest õigusest, piirab ühendusesisest kaubandust. Lisaks diskrimineerib selline piiramine välismaiseid kaupu, kuna kohalikud kasutatud mootorsõidukid ei pea peale omaniku vahetumist uuesti kasutusele võtmisel vastama rangematele piirnormidele. Austria õigusnormid ei näe ka ette, et kui Austrias kasutusele võetud sõidukid ei vasta heitgaaside ja müra kohta kehtestatud nõuetele, siis nad kõrvaldatakse kasutusest, nagu seda rakendatakse imporditud sõidukitele üksiksõiduki kinnituse andmise puhul.
   Asutamislepingu kaupade vaba liikumise sätete kohaldamine ei välista käesoleval juhul teiste vastavate erinormide kasutamist. Esiteks: direktiivide 93/59/EMÜ ja 92/97/EMÜ sätteid, mis määravad kindlaks heitgaasisisalduse ja mürataseme normid ja mille sätetele Austria õiguses viidatakse seoses piirmääradest kinnipidamisega, ei kohaldata sõidukite puhul, mis liikmesriigis on võetud kasutusele enne nimetatud direktiivides kindlaks määratud ajahetke. Teiseks: EMP lepingu II lisa punkti 1 ei saa kohaldada, et hinnata asjaolusid, mida reguleeritakse eranditult ühenduse õigusega, nagu mootorsõiduki teisest liikmesriigist Austriasse importimine ajal, mil nii Austria kui ka teine liikmesriik ühendusse kuuluvad.
   Kaupade ühendusesisese liikumise piiranguid võib õigustada EÜ artiklis 30 eraldi välja toodud põhjustega või ülekaaluka avaliku huviga. Seejuures peavad vastavad normid olema sobivad, vajalikud ja proportsionaalsed ning piirangud ei tohi endast kujutada suvalise diskrimineerimise vahendit ega liikmesriikidevahelise kaubanduse varjatud piiramist.
   Käesoleva kaubanduspiirangu puhul puudub selline õigustus. Nimelt ei ole võimalik tugineda tervise- ja keskkonnakaitsele, et keelduda imporditud sõidukite kasutusele võtmisest, kui samadel põhjustel ei keelduta identsete siseriiklikult kasutusele võetud sõidukite uuesti kasutusele võtmisest. Lisaks võib komisjoni arvates võtta ka vähem piiravaid meetmeid, et tagada madalama heitgaasisisalduse ja müratasemega sõidukite üleminek. Tervise ja keskkonna kaitsmise eesmärkide saavutamine üksnes imporditud sõidukite arvel ei ole siiski kooskõlas kaupade vaba liikumise põhimõttega.